Dié liefde bedek, glo en hoop amper alles | Netwerk24
Eenheid sak toe op beweerde bendelede in Paarl
Lede van die polisie se bende-eenheid het Maandag op Paarl-Oos toegesak nadat hulle ’n wenk ontvang het oor bende-aktiwiteite in die Chicago-informele nedersetting.
Vrou op wynlandgoed oorrompel
’n Vrou is Sondag deur rowers met klapmusse in haar huis op die Springfield-wynlandgoed by Robertson oorrompel, vasgebind en beroof.
Man oorleef aanval, weke later vermoor
’n Paar weke voordat ’n 79-jarige man in die motorhuis van sy huis vermoor is, is die gesin in hul huis in Tijgerhof in Milnerton, Kaapstad, aangeval.
Gauteng herstel ná geploeter by Majola-week
Gerald Coetzee is dalk meer bekend as ’n bouler, maar dit was sy kolf wat die praatwerk Dinsdag op die derde dag van die Khaya Majola-krieketweek in Kaapstad gedoen het.
Net vier van SA kry bod
Dit was Dinsdag betaaldag vir Colin Ingram, voormalige Protea-kolwer, met die Indiese Premierliga (IPL) se veiling in Jaipur.
Mourinho uiteindelik die deur gewys
José Mourinho se verhouding met Manchester United het reeds lankal breekpunt bereik, maar die egskeidingsbrief is eers Dinsdag bedien ná een vernedering té veel.
Bain oor Jan Taks: Ons is jammer, SA
Die konsultantefirma Bain & Company het reeds alle geld wat hy van die Suid-Afrikaanse Inkomstediens (SAID) ontvang het, met rente terugbetaal.
‘Kersfees se verkope dalk maar louwarm’
Swart Vrydag was plaaslik net deels suksesvol en die kans is goed dat dieselfde louwarm verkope Kersfees gaan kenmerk, reken PwC.
WeFix lê 30 af, probeer kop bo water hou
WeFix, eens ’n toonbeeld van entrepreneuriese vernuf, het aansoek gedoen om sakeredding.
Meer as een manier om te glo
Om as Boeddhis in ’n samelewing en werkomgewing te funksioneer wat oorwegend Christen is, bly nou maar eenmaal ’n vreemde ervaring, skryf Jo Prins.
Splinterpartye se gesukkel slegte nuus vir Patricia
Is die splinterpartye van die afgelope dekade in Suid-Afrika voordelig vir politieke konsolidasie en die verdieping van ’n demokrasie? vra Pieter Labuschagne.
Waarom jy op Karlien klik
Wat laat lesers telkemale op stories oor Karlien van Jaarsveld se lewensintriges en -dramas klik?
Isobel sal betower en dalk verslaaf
Die meeste mense ken vir Sonja Ruppersberg as die stem van die metalgroep Terminatryx. Nou het sy saam met Nerine Dorman ’n nuwe rigting ingeslaan met die duo Isobel. Mariana Malan het haar oor die album uitgevra.
Lag jouself uitasem vir dié dokter
Die komediant Riaad Moosa reken lag is die beste medisyne.
Vlismas blits 2 keer op Comedy Central
Twee van die komediant John Vlismas se skerpskertsvertonings word vandeesmaand op Comedy Central (DStv-kanaal 122) uitgesaai.
’n Bul, ja. Maar nie die Bul van die Pampas nie.
Trap, die leeus kom!
Dis net voor tien wanneer ons groepie vriende tot ruste kom in ons ongewone slaapplek vir die aand – ’n boma wat om ’n massiewe mashatuboom gebou is in die Mashatuwildreservaat net anderkant die Botswana-grens.
Georgië is ’n ryp granaat
Elretha Britz is pas terug van Georgië, ’n Oos-Europese sprokiesland wat nog nie deur te veel toeriste ontdek is nie en ’n bekostigbare bestemming vir Suid-Afrikaners kan wees.
Dié liefde bedek, glo en hoop amper alles
Deur Frederick Botha 30 Oktober 2017 00:01
Saamgestel deur Gerda Taljaard en Deborah Steinmair
Hartlam is Tinder in boekvorm: Met so ’n verskeidenheid stemme en stories maak dit nie saak of jy op soek is na ontspanningsverhale of iets meer literêr nie, skryf Frederick Botha.
Tafelberg-uitgewers het die laaste paar jaar verskeie tematiese versamelbundels gepubliseer om die lewenskragtigheid van die Afrikaanse kortverhaal te verseker.
Daar was erotiese kortverhale in Bloots (2012) en Skarlakenkoors (2013), bangmaakstories in Skrik op die lyf (2015) en speurverhale in vroeër vanjaar se Op die spoor van.
Hartlam is die nuutste toevoeging en bevat 42 kortverhale oor die liefde deur bekende skrywers en ’n hele paar debutante.
Die skrywers Gerda Taljaard en Deborah Steinmair, wat ook die samestellers van Skrik op die lyf was, speel dié keer Cupid wat die lekkerleesromanse namens die leser fasiliteer.
Soos dit maar met ’n blind
gaan, weet jy nie altyd presies wat om te verwag nie, en so sorg Hartlam ook vir sy eie verrassings.
Die verhale handel oor die vele gesigte van liefde, onder meer erotiese liefde, verbode liefde, onbeantwoorde liefde, moederliefde, obsessiewe liefde en selfs liefde tot die dood toe.
Die kort lengte van die verhale laat die lees daarvan soos speed dating voel. Van die verhale bied die leser ’n vinnige fling vol leesgenot – ontspanningsverhale wat die leeslus bevredig.
Chantél Venter se prettige vertelstyl roep in “Dikker as water” die Hantamwêreld op en gee ’n humoristiese uitbeelding van die liefde-haatverhouding tussen susters. Ook B. Clarke se “Die Boerpampoenkoning” is ’n komiese uitbeelding van ’n boerseun wat sy boerpampoene vir ’n meisie verruil, terwyl die verrassende slot van Marlize Hobbs se “Dans” enigiemand twee keer sal laat dink om ’n geliefde te verneuk.
Die lokteks op die voorblad waarsku dat die liefde alles verdra, maar dat dit dikwels ook tande het. Dit verwys allesbehalwe na daardie love bite wat jy ná ’n passievolle naweek moet probeer wegsteek: baie van die verhale verken die donker kant van liefde.
Marianne Venter se “Jou ooilam, Ma” skets die tragiese gevolge van kindermolestering, en in “Dis nie perdekoop nie” van Ann Hiemstra vind die leser ’n uitbeelding van die spreekwoordelike geluk by die ongeluk. Gerda Taljaard se “Bloed” en Jaco Jacobs se “Woorde kom daar nie by nie” wys onderskeidelik hoe moederliefde en liefde tussen man en vrou tot in die doderyk voortduur.
Malene Breytenbach gebruik die Grensoorlog as agtergrond in “Geen groter liefde” waar die vriendskap tussen twee vriende wys hoe ongeneesbaar die hart se wonde is. In Maria du Pré se “Daardie pragtige, swart nommertjie” skraap die verteller moed bymekaar om ’n metgesel na die Valentynsbal te vra, en bewys Du Pré dat sy die belangrikheid van ’n treffende kortverhaalslot verstaan.
’n Handjievol van die verhale is knap toevoegings tot die Afrikaanse kortkuns, en verleen nie net statuur aan die bundel nie, maar sal ook ’n blywende indruk op die leser laat, net soos daai eerste crush op skool vir wie jy nooit sal vergeet nie.
'Bouwerk', die openingsverhaal deur Christine Barkhuizen-Le Roux, is ’n roerende uitbeelding van ’n ma se liefde sonder oordeel vir haar gay dogter.
“Bouwerk”, die openingsverhaal deur Christine Barkhuizen-Le Roux, is ’n roerende uitbeelding van ’n ma se liefde sonder oordeel vir haar gay dogter. Keina Swart se “O, die liewe Martatjie” is hartseer en ontstellend en uiters relevant in die lig van die hele #MeToo-veldtog wat tans op sosiale media heers.
In Nini Bennett se “Ek is tog Mamma se liefste ou dingetjie” word die gelykenis van die verlore seun na ’n ma-dogter konteks verplaas, en Ilse van Staden se uitstekende “Koms van die blou fiets” beeld die ontwikkeling, duur en afloop van ’n verhouding aan deur slegs te fokus op die tuin en nie-lewende objekte buite die huis.
Pieter van Zyl se treffende “Ek is omdat ons is” fokus op hoe ’n gay verhouding deur Vigs geaffekteer word met die kragtige slot wat (heel gepas) ’n interteks van Eben Venter se 1996-roman, Ek stamel, ek sterwe, bevat. Ook “Nagbloeier” van Roela Hattingh betrek die Suid-Afrikaanse aktualiteit van misdaad om man en vrou weer met mekaar te herenig. Henning Pieterse se knap “Twee wette” word ’n uitbeelding van obsessiewe liefde wanneer ’n tale-student ’n getroude digter-akademikus begin teister.
Die liefde is ongelukkig nie altyd perfek nie, en so het die bundel ook ’n paar gebreke.
Die klimaks in Evert Louw se interessante “Die tyding” word bederf deur oorverduideliking in die slot. Ook Louis Lategan se “Soos baaisiekel ry” het die potensiaal gehad om ’n humoristiese, dog deernisvolle uitbeelding te wees van oumense wat weer hul sekslewe wil laat herleef, maar ongelukkig is die eindproduk ietwat oordrewe.
Ten spyte van twee of drie verhale wat eerder kon gebly het, is Hartlam Tinder in boekvorm: met soveel verskeidenheid stemme en stories maak dit nie saak of jy op soek is na ontspanningsverhale of iets meer literêr nie – swipe na hartelus links of regs, want ’n match sal jy wel iewers tussen die 42 gewillige kortverhaalkandidate kry.
* Koop die boek hier by takealot.
Frederick J. Botha is ’n draaiboekskrywer van Kaapstad en doktorale student in Afrikaanse letterkunde.
Meer oor: Liefde | Skrywer | Boeke
Kortverhaal-skrywer wen met ’n roman
Unieke verhaal wat boei
Normaliteit van dood en lewe
Jy het jou land uitverkoop, sê regter aan Flynn
FOTO'S: St. Francisbaai verslae ná brandskade
Dirk Prinsloo glo in Belarus vrygelaat
Zuma kan nog erg in ANC rondwoel
Ontwikkelaars steeds ge-‘Blok’ in Bo-Kaap
KYK: St. Francisbaai dringend ontruim weens brand
Verlede ‘oopgevlek’, sê Bles se Leonie
Chris moet bloedtoetse doen, eis Bles se broer
Pa val byna vir slenter om dogter in China te help
Chris sal op ‘sy eie tyd’ sê oor sy pa
Hanlie Retief gesels met Naka se mense